Source: http://legislatie.just.ro/Public/DetaliiDocumentAfis/11075
Timestamp: 2020-07-08 12:05:27+00:00

Document:
OUG 21 20/05/1997 - Portal Legislativ
ORDONANTA URGENTA nr. 21 din 20 mai 1997privind retrocedarea unor bunuri imobile care au aparţinut comunităţilor evreiesti din România
Publicat în MONITORUL OFICIAL nr. 97 din 21 mai 1997
În temeiul art. 114 alin. (4) din Constituţia României,Guvernul României emite următoarea ordonanţa de urgenţă: + Articolul 1Clădirile, împreună cu terenul aferent, cuprinse în anexa care face parte integrantă din prezenta ordonanţă de urgenţă, care au aparţinut comunităţilor evreiesti din România şi au fost trecute după anul 1940 în patrimoniul statului român prin măsuri de confiscare şi naţionalizare, se retrocedeaza Federaţiei Comunităţilor Evreiesti din România (F.C.E.R.). + Articolul 2Pentru administrarea bunurilor prevăzute la art. 1, se va constitui o fundaţie care va desfăşura activităţi nonprofit, având ca scop, în principal: a) ajutorarea şi protecţia socială a membrilor comunităţilor evreiesti din România şi a altor persoane aflate în nevoie; ... b) păstrarea şi afirmarea identităţii culturale a comunităţilor evreiesti din România; ... c) prezentarea istoriei vechi şi contemporane a poporului evreu, cu accent pe istoria comunităţilor evreiesti din România; ... d) combaterea antisemitismului, rasismului, xenofobiei şi intolerantei, dezvoltarea respectului pentru diversitate, democratie, libertate şi justiţie; ... e) păstrarea şi dezvoltarea legăturilor dintre cetăţenii României şi cetăţenii altor state, în special cetăţenii Statului Israel, originari din România. ... + Articolul 3Din conducerea fundaţiei menţionate la art. 2 vor face parte, pe lângă reprezentanţii Federaţiei Comunităţilor Evreiesti din România, şi reprezentanţi ai unor organizaţii care sunt mandatate sa apere drepturile foştilor proprietari şi ale succesorilor acestora, între care şi asociaţia "Organizaţia Mondială Evreiasca pentru Restituirea Bunurilor". Modul de constituire a organelor de conducere a fundaţiei, precum şi modul de funcţionare a acesteia se vor stabili prin actele de constituire a fundaţiei. + Articolul 4 (1) În scopul verificării îndeplinirii condiţiilor prevăzute la art. 1 şi al stabilirii măsurilor tehnice legate de retrocedarea imobilelor cuprinse în anexa, se instituie, în termen de 30 de zile de la data intrării în vigoare a prezentei ordonanţe de urgenţă, o comisie specială formată pe baze paritare din reprezentanţi ai Guvernului şi ai Federaţiei Comunităţilor Evreiesti din România. ... (2) Comisia va examina, pentru fiecare caz în parte, pe bază de acte doveditoare, drepturile de proprietate asupra imobilelor revendicate. ... (3) Comisia prevăzută în acest articol este abilitata sa examineze, cu respectarea aceleiaşi proceduri, cereri de retrocedare şi pentru alte imobile din această categorie, care au aparţinut comunităţilor evreiesti din România. După identificarea acestor imobile, autorităţile care au initiat prezenta ordonanţă de urgenţă vor supune spre aprobare Guvernului propuneri corespunzătoare. ... + Articolul 5Predarea bunurilor imobile prevăzute la art. 1 se va realiza prin protocoale încheiate între actualii deţinători ai imobilelor şi Federaţia Comunităţilor Evreiesti din România. + Articolul 6La data intrării în vigoare a prezentei ordonanţe de urgenţă, orice dispoziţii contrare se abroga. PRIM-MINISTRU VICTOR CIORBEAContrasemnează:---------------Ministru delegatpe lângă primul-ministru pentru minorităţi naţionale,Gyorgy TokayMinistru de stat,ministrul afacerilor externe,Adrian SeverinMinistru delegatpe lângă primul-ministru pentrucoordonarea Secretariatului Generalal Guvernului şi a Departamentuluipentru Administraţie Publică Locală,Remus Opris Ministru de stat, ministrul finanţelor,Mircea Ciumara + Anexa LISTA bunurilor care vor fi retrocedate Federaţiei Comunităţilor Evreiesti din România*)
Nr. crt. Adresa Actul de proprietate Titularul actual al dreptului de administrare Destinaţia iniţială Folosinţa actuală Actul în baza căruia a trecut în proprietatea statului Observaţii
1. Bucureşti, str. Iuliu Barasch nr. 18 Consiliul General al Municipiului Bucureşti Teatru evreiesc de Stat Teatrul Evreiesc Inexistent Se va păstra destinaţia
2. Bucureşti, str. Matei Basarab nr. 58-60 Consiliul General al Municipiului Bucureşti Imobil+ teren Nu se cunoaşte Fără titlu şi fără act normativ Se restituie terenul
3. Bucureşti, str. I.C. Filitti nr. 13 Consiliul General al Municipiului Bucureşti Imobil+ teren Locuinţă+ birouri Fără titlu şi fără act normativ Se restituie terenul
4. Cluj-Napoca, Str. Oţetului nr. 3, judeţul Cluj CF. 18.214 Societatea Comercială "Textila Romat" - S.A. Grădiniţă de copii Întreprin- dere textilă Proces-verbal nr. 16.829/2.300 din 19 iunie 1974 şi cerere a Grupului între- prinderilor de Gospodărie Comunală În Între- gime, cu contract de închiriere
5. Petrova, str. Principală, judeţul Maramureş Consiliul local, Cooperativa de consum Baie rituală şi sinagogă Magazin, sediu poştă Inexistent Se restituie terenul
6. Hârlău, str. Petru Rareş Nr. 56, judeţul Iaşi nr. de inventar 005-2512 Consiliul local Baie rituală Lemnărie, magazie, S.R.L. Inexistent În întregime, cu contract de închiriere reînnoit
Notă ... *) Prezenta anexa a fost întocmită conform documentaţiei prezentate de F.C.E.R. şi W.J.R.O. şi confirmate de prefecturi la solicitarea Secretariatului General al Guvernului.----------------

References: Articolul 1
 Articolul 2
 Articolul 3
 Articolul 4
 Articolul 5
 Articolul 6